钦定古今图书集成/明伦汇编/闺媛典/第122卷 > 汪佛奴
## 钦定古今图书集成/明伦汇编/闺媛典/第122卷 > 汪佛奴

按《辍耕录》：汪佛奴，歌儿也。姿色秀丽，嘉兴富户濮乐
闲以中统钞一千锭娶为妾。一日，桂花盛开，濮置酒，
佛奴奉觞，濮有感于中，澘然堕泪。佛奴请问其故，濮
曰：“吾老矣，非久于人世者，汝宜善事后人。”佛奴亦泣
下，誓无二志，人莫之信。既而濮果死，佛奴独居尼寺，
深藏简出，操行洁白，以终其身。